पोल्–नु— स॰ क्रि॰ [सं॰ प्लुष्+नु] १. कुनै व्यक्ति वा वस्तुलाई आगो, घाम आदिले जलाउनु; डढाउनु । २. आगोमा हालेर पकाउनु । ३. अर्काको गोप्य कुरा खोल्नु । ४. कुनै अभियुक्तले मतियारहरूलाई वा अन्य कसुरदारहरूलाई वा बेकसुरका मान्छेहरूलाई समेत अपराधी देखाउनु; अपराधमा मुछ्नु । ५. अरूको चुक्ली लगाउनु । अ॰ क्रि॰ ६. पिरो वा त्यस्तै ज्वलनशील पदार्थ परी शरीरको कुनै भागमा पीडा उत्पन्न हुनु; भबाउनु; टट्टाउनु; । ७. ज्वरो आदिले शरीरमा ताप अनुभव हुनु । ८. मनमा चिन्ता पर्नु ।
